b'\n_START_ARTICLE_\nSankptahi\n_START_SECTION_\nDokazi\n_START_PARAGRAPH_\nFaraon  Sehekenre Sankptahi je imenovan in upodobljen na steli kraljevega pe\xc4\x8datarja in nadzornika pe\xc4\x8datarjev Nebsumenuja iz prvega leta njegovega vladanja. Izvor stele ni znan. Leta 1999 jo je Nacionalni arheolo\xc5\xa1ki muzej \xc5\xa0panije kupil od zasebnega zbiralca. Ryholt meni, da so Sankptahi, ki daruje olje Ptahu, "ju\xc5\xbeno od njegovega obzidja"  (rsy-snb=f), in Anubisu, "gospodarju obvezovalcev" (nb wtyw), in oba epiteta zna\xc4\x8dilni za memfi\xc5\xa1ko regijo. Ryholt zaklju\xc4\x8duje, da je Sehekenre Sankptahi vladal v memfi\xc5\xa1ki regiji in zato spada v Trinajsto dinastijo. To, da ima v imenu omenjenega memfi\xc5\xa1kega  boga Ptaha, morda ka\xc5\xbee, da je bil rojen v Memfisu._NEWLINE_Zadnja Ryholtova razlaga Torinskega seznama kraljev ka\xc5\xbee, da je Sehekenre Sankptahi zapisan v 25. vrstici 8. kolone seznama, v kateri je po\xc5\xa1kodovan priimek  [?]\xe1\xb8\xb3-n-R\xcb\x81. Ryholt poudarja, da je bil Sehekenre edini faraon iz tega obdobja, katerega ime se ujema z zapisom, ki se bere  [S.\xe1\xb8\xa5]\xe1\xb8\xb3-n-R\xcb\x81._NEWLINE_Ryholt opozarja tudi  na modrozeleni steatitni valjasti pe\xc4\x8datnik neznanega izvora s Horovim imenom Sekaenptah (S.\xe1\xb8\xab\xcb\x81-n-pt), ki je morda pripadal Sankptahiju.\n_START_SECTION_\nDru\xc5\xbeina\n_START_PARAGRAPH_\nStela neznanega izvora, ki je verjetno iz Memfisa, je na slogovni osovi datirana v Drugo vmesno obdobje Egipta. Na njej je seznam \xc4\x8dlanov kraljevske  dru\xc5\xbeine in ime kraljevega sina [?]-pt\xe1\xb8\xa5-i. \xc4\x8ce je omenjeni princ kasnej\xc5\xa1i faraon Sehekenre Sankptahi, kot domneva Ryholt, je bil njegov o\xc4\x8de faraon Se[...]kare, Minemsaes in Sit[...] pa sta bili njegovi sestri. Stela je v Egip\xc4\x8danskem muzeju v Kairu (katalo\xc5\xa1ka \xc5\xa1tevilka CG20600).'